**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIE inițială**

**Proiect 04.07.2024**

Urmare solicitării de emitere a avizului de mediu pentru „***Amenajamentul fondului forestier proprietate publica aparținând Comunei Șanț, județul Bistrița - Năsăud, UP III ZÂMBROAIA*”***,* amplasat pe raza județului Bistriţa-Năsăud, solicitare înregistrată la Agenţia pentru Protecţia Mediului Bistriţa-Năsăud sub nr. 7442/10.06.2024, cu ultima completare cu nr. 8045/26.06.2024, în baza:

* H.G. nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;
* O.U.G. nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;
* H.G. nr. 1076/2004 privind stabilirea procedurii de realizare a evaluării de mediu pentru planuri şi programe;
* H.G. nr. 236/2023 pentru aprobarea metodologiei de derulare a procedurii de evaluare de mediu pentru amenajamentele silvice;
* O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări prin Legea nr. 49/2011, cu modificările şi completările ulterioare;

**AGENȚIA PENTRU PROTECȚIA MEDIULUI BISTRIȚA-NĂSĂUD,**

* în urma parcurgerii etapei de încadrare, conform prevederilor H.G. nr. 1076/2004, privind stabilirea procedurii de realizare a evaluării de mediu pentru planuri şi programe, de către Agenția pentru Protecția Mediului Bistrița-Năsăud,
* urmare a consultării titularului planului, a autorității de sănătate publică și a autorităților interesate de efectele implementării planului în cadrul ședinței Comitetului Special Constituit din 03.07.2024,
* în conformitate cu prevederile art. 5, alin. 3, litera a) și a Anexei 1 – Criterii pentru determinarea efectelor semnificative potențiale asupra mediului din H.G. nr. 1076/2004 privind stabilirea procedurii de realizare a evaluării de mediu pentru planuri şi programe,
* urmare a informării publicului prin anunţuri repetate şi în lipsa oricărui comentariu din partea publicului,

**decide că planul:**

***"* Amenajamentul fondului forestier proprietate publica aparținând Comunei Șanț, județul Bistrița - Năsăud, UP III ZÂMBROAIA***"*

**titular**: **COMUNA ȘANȚ prin OCOLUL SILVIC IZVORUL SOMEȘULUI MARE R.A.**, cu sediul în localitatea Șanț, str. Principală, nr. 588, jud. Bistrița-Năsăud,

**în scopul aprobării: amenajamentului silvic**

***nu necesită evaluare de mediu și nu necesită evaluare adecvată urmând a fi supus procedurii de adoptare fără aviz de mediu.***

**Motivele care au stat la baza luării deciziei etapei de încadrare sunt:**

1. amenajamentul **nu conține proiectele enumerate în anexa nr. 1 sau 2** la Legea nr. 292/2018 privind evaluarea impactului anumitor proiecte publice și private asupra mediului;
2. amenajamentul **nu se suprapune cu arii naturale protejate de** interes național, internațional sau de interes comunitar.

**Amenajamentul silvic prevede:**

1. Prezentare generală

* Prezentul amenajament are ca obiect de studiu fondul forestier proprietate publică aparținând Comunei Șanț, județul Bistrița - Năsăud. Fondul forestier a fost constituit în unitatea de producţie UP III ZÂMBROAIA.
* Documentele privind proprietatea sunt constituite din TP nr. 1637 din data de 21.11.2002, obţinute în urma aplicării legilor fonului funciar.
* Suprafaţa unităţii de producţie UP III ZÂMBROAIA la data de 01.01.2024 este de 256,10 ha.
* Din punct de vedere administrativ pădurile sunt situate pe teritoriul UAT Șanț, judeţul Bistriţa-Năsăud.

Repartizarea fondului forestier pe unităţi teritoriale:

|  |  |  |  |  |  |
| --- | --- | --- | --- | --- | --- |
| Judeţul | Unitatea teritorial  administrativă | Denumire | | Parcele aferente | Suprafaţa  -ha- |
| O.S. | U.P. |
| Bistrița-Năsăud | U.A.T. Șanț | Izvorul Someșului Mare R.A | III ZÂMBROAIA | 93A – 102E | 256,10 |
| Total | | | |  | 256,10 |

**Repartiția fondului forestier pe categorii de folosințe**

Repartiţia suprafeţelor pe grupe şi categorii funcţionale:

| Grupa, subgrupa şi categoria funcţională | | Suprafaţa | |
| --- | --- | --- | --- |
| Cod | Denumire | ha | % |
| GRUPA I - PĂDURI CU FUNCŢII SPECIALE DE PROTECŢIE | | 12,45 | 5 |
| 1.2C | Arboretele/Benzile de pădure din jurul golurilor alpine (TII) | 12,45 | 5 |
| GRUPA II - PĂDURI CU FUNCŢII DE PRODUCŢIE ŞI PROTECŢIE | | 243,22 | 95 |
| 2.1C | Arboretele destinate să producă, în principal, lemn pentru cherestea (TVI) | 243,22 | 95 |
| TOTAL | | 255,67 | 100 |

Terenuri afectate gospodăririi pădurilor 0,43 ha.

Tipuri de categorii funcţionale:

|  |  |  |  |  |
| --- | --- | --- | --- | --- |
| Tipul de categorie funcţională | Categorii funcţionale | Ţeluri de gospodărire | Suprafaţa | |
| ha | % |
| II | 1.2A | Ţeluri de conservare | 12,45 | 5 |
| VI | 2.1C | Ţeluri de producţie | 243,22 | 95 |
| TOTAL | | | 255,67 | 100 |

Terenuri afectate gospodăririi pădurilor 0,43 ha.

**Subunități de gospodărire**

Potrivit obiectivelor social-economice, a structurii actuale a pădurilor şi a funcţiilor atribuite, în vederea gospodăririi pădurilor s-au constituit după cum urmează:

- S.U.P."A" - codru regulat, sortimente obişnuite ce cuprinde arborete din grupa II, categoria 2.1C (TVI), având o suprafaţă totală de 243,22 ha ce reprezintă 95% din suprafaţa totală a pădurii;;

- S.U.P."M" - păduri supuse regimului de conservare deosebită, ce cuprinde arboretele din grupa I, categoriile 1.2C (TII), având o suprafaţă totală de 12,45 ha (5%).

**Funcțiile pădurii**

Fitoclimatic, teritoriul U.P. este situat într-un singur etaj de vegetaţie: „Etajul montan de molidişuri (FM3)”

În urma cartărilor staţionale a fost identificat un tip de sol, respectiv districambosol tipic pe 100% din suprafata.

Au fost identificate 2 tipuri de staţiune:

- 2.3.3.2. - Montan de molidişuri Bm, brun acid edafic submijlociu, cu Oxalis - Dentaria ± acidofile, ocupă 2% din suprafaţă;

- 2.3.3.3. - Montan de molidişuri Bs, brun acid şi andosol edafic mare şi mijlociu cu Oxalis-Dentaria±acidofile, ocupă 98% din suprafaţă.

Din punct de vedere al bonităţii, pe 98% din suprafaţa unităţii se găsesc staţiuni de bonitate superioară, pe 2% staţiuni de bonitate mijlocie.

Au fost identificate 2 tipuri de pădure, dintre care cele mai importante sunt:

- 114.1 Molidiş cu Oxalis acetosella pe soluri schelete (m) – 2%;

- 111.1 Molidiş normal cu Oxalis acetosella (s) – 98%.

Caracterul actual al tipurilor de pădure identificate s-a stabilit în funcţie de structura şi starea arboretelor, ţinându-se seama de modificările în raport cu tipul fundamental.

**Bazele de amenajare**

Regimul: codru, cu regenerare din sămânţă;

Compoziția țel: corespunzătoare tipului natural fundamental de pădure pentru arboretele exploatabile și compoziția țel la exploatabilitate pentru celelalte arborete.

Exploatabilitatea: vârsta medie a exploatabilităţii de 109 ani pentru S.U.P. „A”. Pentru arboretele cu funcţii speciale de protecţie din S.U.P. „M”, excluse de la reglementarea procesului de producţie, nu s-au stabilit vârste ale exploatabilităţii, ele urmând a fi gospodărite doar prin lucrări de îngrijire şi tăieri de igienă şi conservare

Ciclul: 110 ani pentru S.U.P. „A”.

Tratamente - tratamentul tăierilor progresive, în toate arboretele care pot fi dirijate spre tipul natural fundamental de pădure prin promovarea seminţişului natural,

- tratamentul tăierilor rase (în parchete mici sub 3,0 ha), se aplică în molidişuri echiene și relativ echiene.

**Principalele tipuri de lucrări silvice propuse, intensitatea intervenţiilor propuse a se exploata în suprafeţele şi cantităţile de masă lemnoasă propuse a se exploata în diferite lucrări (tratamente, igienă şi lucrări speciale de conservare) şi operaţiuni culturale:**

**1.Reglementarea procesului de producție**

În prezent U.P. III Zâmbroaia prezintă un deficit de arborete exploatabile (Q < 1) şi s-a adoptat valoarea de **993** **m3/an,** *calculată după* ***criteriul claselor de vârstă***, care nu asigură o continuitate a posibilităţii pe o perioadă de minimum 60 de ani, şi nu normalizează structura arboretelor pe clase de vârstă. **Adoptarea acestei valori a posibilităţii a fost impusă de** **starea arboretelor**, unitatea de producţie în studiu având toate arboretele din suprafaţa periodică I în urgenţa I de regenerare.

În perioada 2014 - 2023 suprafața U.P. III Zâmbroaia a fost afectată de factori destabilizatori, depășindu-se posibilitatea decenală cu un volum de 1422 m3. Datotita faptului că a fost adoptată posibilitatea dupa starea arboretelor, nu se precomptează depășirea de posibilitate (142 m3/an).

2.Posibilitatea de produse secundare, tăieri de igienă

| Specificări | Suprafaţa [ha] | | Volumul [m3] | |
| --- | --- | --- | --- | --- |
| Totală | Anuală | Total | Anual |
| Produse principale | 79,37 | 7,94 | 9926 | 993 |
| Tăieri de conservare | 2,59 | 0,25 | 130 | 13 |
| Produse secundare | 99,99 | 10,00 | 4664 | 466 |
| Tăieri de igienă | 68,64 | 68,64 | 544 | 54 |
| Total general | 250,59 | 86,83 | 15264 | 1526 |

Posibilitatea totală

|  |  |  |  |  |
| --- | --- | --- | --- | --- |
| Specificări | Suprafaţa efectivă de parcurs –ha- | | Posibilitate –m3- | |
| Totală | Anuală | Totală | Anuală |
| Produse principale | 79,37 | 7,94 | 9926 | 993 |
| T. de conservare | 2,59 | 0,25 | 130 | 13 |
| Produse secundare | 99,99 | 10,00 | 4664 | 466 |
| Total | 181,95 | 18,19 | 14720 | 1472 |
| Tăieri de igienă | 68,64 | 68,64 | 544 | 54 |

Inventarul instalaţiilor de transport

| Nr.  crt. | Indicativ  drum | Denumirea  drumului | Lungime - km | | | Suprafaţa deservită  -ha- | Volumul deservit  -mc- | Felul  drumului |
| --- | --- | --- | --- | --- | --- | --- | --- | --- |
| În  pădure\* | În afara  pădurii | Total |
| Drumuri existente | | | | | | | | |
| Drumuri forestiere | | | | | | | | |
| 1 | FE001 | Pr. Cosnița | - | 1,5 | 1,5 | 71,02 | 2551 | pietruit |
| 2 | FE002 | Pr. Zâmbroaia | - | 1,4 | 1,4 | 185,08 | 12713 | pietruit |
| Total FE | | | - | 2,9 | 2,9 | 256,10 | 15264 | - |
| Total drumuri existente | | | - | 2,9 | 2,9 | 256,10 | 15264 | - |
| Total general | | | - | 2,9 | 2,9 | 256,10 | 15264 | - |

Nu se propune construcția de drumuri noi, accesul la fondul forestier se realizează pe drumuri forestiere și drumuri publice.

***Prevederi de ordin general care trebuie respectate în cazul manifestării unor factori destabilizatori, biotici şi/sau abiotici, pe perioada de implementare a amenajamentului silvic***

**Măsurile care se vor lua în caz de calamitate:**

* constituirea unei rezerve de partizi, la începutul fiecărui an (20% din posibilitatea anuală de produse principale) care vor putea fi autorizate la thiere doar la sfârşitul anului, în cazul în care pe parcursul anului nu vor exista produse accidentale respectiv material lemnos rezultat din calamități. În acest sens nu se vor dep și prevederile anuale referitoare la posibilitatea de recoltare material lemnos provenit din produse principale;
* pentru volumul recoltat din calamități se vor face precomptările necesare în sensul opririi la tdiere a unui volum echivalent de produse principale din planul decenal;
* materializarea pe hafta U.P — ului și/ sau tabelar a suprafețelor afectate de doborâturi / rupturi în mash sau dispersate sau a suprafețelor afectate de dăunători, pentru estimarea fenomenului;
* măsurarea suprafețelor afectate de doborâturi/ rupturi de vânt/ zăpadă în masă precum și a suprafețelor mari afectate de dăunători
* punerea în regim de urgență a masei lemnoase din suprafețele calamitate, în vederea limitârii fenomenului
* valorificarea urgentă a masei lemnoase prin licitații pe picior sau lemn fasonat pentru masa lemnoasă exploatată prin prestări servicii cât și către populație;
* curățarea de resturi de exploatare a suprafețelor în care s-au produs doborâturi sau rupturi de vânt și / sau zăpadă sau atacuri semnificative a dilunătorilor forestieri:
* împădurirea suprafețelor afectate de doborâturi / rupturi de vânt sau zăpadă în termen de cel mult doua sezoane de vegetație de la evacuarea masei lemnoase;
* măsuri de combatere biologică a dăunătorilor forestieri prin protejarea nișelor ocupate de păsări folositoare;
* măsuri de depistare și combatere a găndacilor de scoarță la rășinoase (Ipidae), cât și a defoliatorilor rășinoaselor (Lymantria monacha);
* măsuri de depistare și combatere a dhunbtorilor prezenți în plantații la rășinoase(Hylobius/ Hylastes);
* pentru volumul recoltat din calamități se vor face precomptările necesare în sensul opririi dc la tăiere a unui volum echivalent de produse principale din planul decenal.

***În urma verificării ediției a 14-a a Catalogului pădurilor virgine și cvasivirgine din România, publicat pe site-ul Ministerului Mediului, Apelor și Pădurilor, la data de 12.05.2023, fondul forestier cuprins în UP III Zâmbroaia nu este inclus în Catalogului pădurilor virgine și cvasivirgine din România.***

**Măsuri de gospodărire a arboretelor**

***1.Caracteristicile planurilor şi programelor cu privire, în special, la:***

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

*- prin Amenajamentul Silvic nu se implementează viitoare proiecte aşa cum sunt definite conform anexelor nr.1 și 2 ale Legii nr. 292/2018,*

*- Amenajamentul Silvic, nu prevede:*

* *realizarea de construcţii (inclusiv drumuri forestiere);*
* *realizarea de lucrări care să devieze cursuri de apă, poluare fonică pe perioadă lungă şi continuu sau prin care să se exploateze zăcăminte naturale de suprafaţă sau subterane (inclusiv ape);*
* *împăduriri pentru terenuri pe care nu a existat anterior vegetaţie forestieră;*
* *realizarea de defrişări în vederea schimbării categoriei de folosinţă a terenului;*
* *crearea de bariere care să ducă la izolarea reproductivă a vreunei specii de interes comunitar;*
* *utilizarea, stocarea, transportul sau prelucrarea de substanţe, materiale, deşeuri solide care ar putea afecta speciile sau habitatele din aceste suprafeţe;*
* *nu sunt prevăzute lucrări de demolare;*
* *nu sunt prevăzute racordări la rețele de apă, curent, gaz, canalizare.*

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

*- Amenajamentul se corelează cu amenajamentele silvice ale suprafeţelor limitrofe, creând condiţii optime pentru a asigura continuitatea vegetaţiei fondului forestier.*

*c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

*- în baza prevederilor Amenajamentului Silvic, gospodărirea pădurilor se va face în conformitate cu prevederile Codului Silvic (Legea 46/2008, cu modificările ulterioare), fapt ce conduce la menţinerea sau refacerea unei stări de conservare favorabile a habitatelor forestiere, implicit la menţinerea şi îmbunătăţirea tuturor habitatelor şi speciilor existente în cadrul teritoriului luat în studiu;*

*d) problemele de mediu relevante pentru plan sau program;*

*- în activitatea de exploatare forestieră nu se folosesc utilaje ale căror emisii de noxe să ducă la efecte asupra sănătăţii populaţiei şi a animalelor din zonă;*

*- pentru diminuarea impactului asupra factorilor de mediu se impun o serie de măsuri:*

*Factorul de mediu aer:*

* *folosirea de utilaje şi mijloace auto dotate cu motoare termice care să respecte normele de poluare EURO 3 - EURO 5;*
* *efectuarea la timp a reviziilor şi reparaţiilor a motoarelor termice din dotarea utilajelor şi a mijloacelor auto;*
* *etapizarea lucrărilor silvice cu distribuirea desfăşurării lor pe suprafeţe restrânse de pădure;*
* *folosirea unui număr de utilaje şi mijloace auto de transport adecvat fiecărei activităţi şi evitarea supradimensionării acestora;*
* *evitarea funcţionării în gol a motoarelor utilajelor şi a mijloacelor auto;*

*Zgomot şi vibraţii:*

* *zgomotul şi vibraţiile sunt generate de funcţionarea motoarelor sculelor (drujbelor), utilajelor şi a mijloacelor auto. Datorită numărului redus al acestora, soluţiilor constructive şi al nivelului tehnic superior de dotare, nivelul zgomotului şi al vibraţiilor se va situa în limite acceptabile. Totodată mediul în care acestea se produc (pădure cu multă vegetaţie) va contribui direct la atenuarea lor şi la reducerea distanţei de propagare.*

*Factorul de mediu apă:*

* *stabilirea căilor de acces provizorii la o distanţă minimă de 1,5 m faţă de orice curs de apă;*
* *depozitarea resturilor de lemne şi frunze rezultate şi a rumeguşului nu se va face în zone cu potenţial de formare de torenţi, albiile cursurilor de apă sau în locuri expuse viiturilor;*
* *amplasarea platformelor de colectare în zone accesibile mijloacelor auto pentru încărcare, situate cât mai aproape de drumul judetean;*
* *este interzisă depozitarea masei lemnoase în albiile cursurilor de apă sau în locuri expuse viiturilor;*
* *este interzisă executarea de lucrări de întreţinere a motoarelor mijloacelor auto sau a utilajelor folosite la exploatarea fondului forestier în zone situate în pădure, albiile cursurilor de apă sau în locuri expuse viiturilor;*
* *eliminarea imediată a efectelor produse de pierderi accidentale de carburanţi şi lubrifianţi;*
* *este interzisă alimentarea cu carburanţi a mijloacelor auto sau a utilajelor folosite la exploatarea fondului forestier în zone situate în pădure, în albiile cursurilor de apă sau în locuri expuse viiturilor;*
* *evitarea traversării cursurilor de apă de către utilajele şi mijloacele auto care deservesc activitatea de exploatare;*

*Factorul de mediu sol:*

* *adoptarea unui sistem adecvat (ne-târâit) de transport a masei lemnoase, cel puţin acolo unde solul are compoziţie de consistenţă ”moale” în vederea scoaterii acesteia pe locurile de depozitare temporară;*
* *alegerea de trasee ale căilor provizorii de scoatere a masei lemnoase cu o declivitate sub 20 % (mai ales pe versanţi);*
* *alegerea de trasee ale căilor provizorii de scoatere a masei lemnoase care să evite, pe cât posibil, coborâri pe pante de lungime şi înclinaţie mari;*
* *alegerea de trasee ale căilor provizorii de scoatere a masei lemnoase care să parcurgă distanţe cât se poate de scurte;*
* *dotarea utilajelor care deservesc activitatea de exploatare forestieră (TAF - uri) cu anvelope de lăţime mare care să aiba ca efect reducerea presiunii pe sol şi implicit reducerea fenomenului de tasare;*
* *refacerea portanţei solului (prin nivelarea terenului) pe traseele căilor provizorii de scoatere a masei lemnoase, dacă s-au format şanţuri sau şleauri;*

*Factori destabilizatori:*

* *conducerea arboretelor, cu o pondere excesivă a foioaselor sau/şi a speciilor pioniere, către o compoziţie apropiată de cea a tipului natural de pădure (fie prin extragerea treptată a speciilor necorespunzătoare, în cazul arboretelor în care acestea au o proporţie de peste 20%, fie prin substituirea speciilor necorespunzătoare - în momentul ajungerii la vârsta exploatabilităţii - şi împădurirea cu specii corespunzătoare, în cazul arboretelor constituite în proporţie de cel putin 80% din foioase sau/şi specii pioniere);*
* *executarea la timp a lucrărilor de îngrijire şi conducere, iar în cazul arboretelor în care nu s-a intervenit de mult timp, să se aplice intervenţii de intensitate redusă dar mai frecvente;*
* *evitarea la maximum a rănirii arborilor remanenţi cu ocazia recoltării masei lemnoase;*
* *respectarea regulilor de recoltare a masei lemnoase şi evitarea la maximum a rănirii arborilor remanenţi;*
* *promovarea regenerării naturale;*
* *folosirea în cazul regenerărilor artificiale numai de puieţi produşi cu material seminologic de origine locală;*
* *eliminarea tăierilor în delict;*
* *evitarea păşunatului în pădure şi reducerea la minim a trecerii turmelor de animale prin arborete;*
* *respectarea măsurilor de identificare şi prognoză a evoluţiei populaţiilor principalelor insecte dăunătoare şi agenţi fitopatogeni, combaterea promptă (pe cât posibil pe cale biologică sau integrată) în caz de necesitate, executarea tuturor măsurilor fitosanitare necesare prevenirii înmulţirii în masă a insectelor dăunătoare şi a proliferării agenţilor fitopatogeni;*
* *evitarea colectării concentrate şi pe o durată lungă a arborilor prin târâre, pe linia de cea mai mare pantă, pe terenurile cu înclinare mare, evitarea menţinerii fără vegetaţie forestieră, pentru o perioadă îndelungată, a terenurilor.*

*Măsurile impuse pentru prevenirea și reducerea potențialelor efecte adverse asupra mediului:*

* *păstrarea a minim 5 arbori maturi, uscaţi sau în descompunere pe hectar, pentru a asigura un habitat potrivit pentru ciocănitori, păsări de pradă, insecte şi numeroase plante inferioare (fungi, ferigi, briofite, etc) – în toate unităţile amenajistice;*
* *păstrarea arborilor cu scorburi ce pot fi utilizate ca locuri de cuibărit de către păsări şi mamifere mici - în toate unităţile amenajistice;*
* *menţinerea bălţilor, pâraielor, izvoarelor şi a altor corpuri mici de apă, mlaştini, smârcuri, într-un stadiu care să le permită să îşi exercite rolul în ciclul de reproducere al peştilor, amfibienilor, insectelor etc. prin evitarea fluctuaţiilor excesive ale nivelului apei, degradării digurilor naturale şi poluării apei – în toate unităţile amenajistice;*
* *adaptarea periodizării operaţiunilor silviculturale şi de tăiere aşa încât să se evite interferenţa cu sezonul de reproducere al speciilor animale sensibile, în special cuibăritul de primăvară şi perioadele de împerechere ale păsărilor de pădure – în toate unităţile amenajistice;*
* *menţinerea terenurilor pentru hrana vânatului şi a terenurilor administrative la stadiul actual evitându-se împădurirea acestora;*
* *arboretele ce au fost identificate ca fiind arborete cu stare nefavorabilă sau parţial favorabilă, în care au fost propuse lucrări de curăţiri sau rărituri, vor fi conduse pentru a asigura îmbunătăţirea stării de conservare. Aceste arborete necesită intervenţii pentru reconstrucţie ecologică, prin promovarea speciilor specifice habitatului, aflate diseminat sau în proporţie redusă în arborete – în toate arboretele în care s-au propus rărituri sau curăţiri;*
* *compoziţiile ţel şi compoziţiile de regenerare vor fi adaptate pentru a asigura compoziţia tipică a habitatelor – în unităţile amenajistice propuse pentru completări, împăduriri sau promovarea regenerării naturale;*
* *realizarea unor lucrări de îngrijire și conducere a arboretelor prin care să se mențină și să se îmbunătățească starea de sănătate, stabilitatea și biodiversitatea naturală;*
* *promovarea regenerării naturale a pădurilor, condiție de păstrare a diversității genetice, respectiv la tăierile definitive se vor lăsa și arbori netăiați în parchet, condiție de păstrare a biodiversității;*
* *asigurarea măsurilor necesare pentru prevenirea incendiilor;*
* *în arboretele tinere se va menține și un procent de specii pioniere, folosite ca hrană de către speciile de mamifere sălbatice;*
* *ori de câte ori procesul tehnologic de exploatare a masei lemnoase implică traversarea unui fir de apă, lemnul va fi traversat pe podeţe de trecere, astfel încât sa nu fie afectată fauna acvatică formată din peşti, amfibieni, reptile, etc.;*
* *se vor exploata numai arborii marcaţi şi predaţi spre exploatare;*
* *dacă prin doborârea arborilor au fost vătămaţi arbori nemarcaţi, gestionarul de parchet este obligat să sesizeze imediat administratorul fondului forestier;*
* *nu se vor amenaja depozite de carburanţi în pădure şi în apropierea cursurilor de apă;*
* *nu se vor executa lucrări de întreţinere/reparaţii ale motoarelor şi schimburi de ulei pe raza parchetelor. Aceste lucrări se vor efectua numai pe amplasamente autorizate;*
* *se interzice orice fel de deversare pe sol și în apele de suprafaţă, apele subterane;*
* *eșalonarea tăierilor pe suprafețe mici, pentru a permite refugiul animalelor în zonele neafectate de tăieri;*
* *păstrarea unor distanțe adecvate pentru a nu perturba speciile rare sau periclitate, a căror prezență a fost confirmată;*
* *pentru conservarea biodiversității, se vor respecta măsurile prevăzute de O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr. 49/2011, astfel:*
  + *pentru speciile protejate de plante, păsări și animale sălbatice terestre, acvatice și subterane, care trăiesc atât în ariile naturale protejate, cât și în afara lor, sunt interzise:*

*a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*b) perturbarea intenționată în cursul perioadei de reproducere, de creștere, de hibernare și de migrație;*

*c) deteriorarea, distrugerea și/sau culegerea intenționată a cuiburilor și/sau ouălor din natură;*

*d) deteriorarea și/sau distrugerea locurilor de reproducere ori de odihnă;*

*e) recoltarea florilor și a fructelor, culegerea, tăierea, dezrădăcinarea sau distrugerea cu intenție a acestor plante în habitatele lor naturale, în oricare dintre stadiile ciclului lor biologic;*

*f) deținerea, transportul, vânzarea sau schimburilor în orice scop, precum și oferirea spre schimb sau vânzare a exemplarelor luate din natură, în oricare dintre stadiile ciclului lor biologic;*

*- în vederea protejării tuturor speciilor de păsări, inclusiv a celor migratoare, sunt interzise:*

*a) uciderea sau capturarea intenționată, indiferent de metoda utilizată;*

*b) deteriorarea, distrugerea și/sau culegerea intenționată a cuiburilor și/sau ouălor din natură;*

*c) culegerea ouălor din natură și păstrarea acestora;*

*d) perturbarea intenționată, în special în cursul perioadei de reproducere sau de maturizare, dacă o astfel de perturbare este relevantă;*

*e) deținerea exemplarelor din speciile pentru care sunt interzise vânarea și capturarea;*

*f) vânzarea, deținerea și/sau transportul în scopul vânzării și oferirii spre vânzare a acestora în stare vie ori moartă sau a oricăror părți ori produse provenite de la acestea, ușor de identificat.*

*În vederea* ***conservării biodiversităţii*** *este necesară aplicarea unor măsuri pentru protejarea unor zone deosebite, diferite de zonele alăturate, cum ar fi habitatele marginale sau fragile (liziere, zone umede, grohotişuri, stâncării):*

* *încă de la lucrările de îngrijire şi conducere a arboretelor, se va acorda o atenţie deosebită lizierelor. În cazul tăierilor de regenerare definitive, în aceste zone de lizieră se va păstra o bandă de arbori de lăţime suficientă atât pentru a proteja arboretul viitor cât şi pentru conservarea biodiversităţii;*
* *în cazul zonelor umede, cu înmlăştinare, din cuprinsul unor arborete, zone ce nu pot fi constituite în subparcele distincte din cauza suprafeţei mici, se vor evita extragerile de arbori, atât în cazul lucrărilor de îngrijire şi conducere, cât şi în cazul tăierilor de regenerare;*

* *în zonele de mal ale pâraielor prin lucrările silvotehnice se va menţine o compoziţie diversificată, atât pentru protecţia malurilor cât şi pentru biodiversitate;*
* *în zonele cu grohotiş şi stâncării se vor evita intervenţiile silvotehnice, atât pentru protecţia solului cât şi pentru menţinerea condiţiilor specifice în vederea protejării biodiversităţii caracteristice acestor suprafeţe.*

*e) relevanţa planului sau programului pentru implementarea legislaţiei naţionale şi comunitare de mediu (de exemplu, planurile şi programele legate de gospodărirea deşeurilor sau de gospodărirea apelor).*

*- s-au luat în considerare:*

* *Legea nr. 46/2008-Codul Silvic, cu modificările și completările ulterioare;*
* *Ordinul Ministrului Mediului şi Pădurilor nr. 1540/03.06.2011 pentru aprobarea Instrucţiunilor privind termenele, modalităţile şi perioadele de colectare, scoatere şi transport al materialului lemnos, cu modificările și completările ulterioare;*
* *O.U.G. nr. 57/20.06.2007 privind regimul ariilor naturale protejate, conservarea habitatelor naturale a florei şi faunei sălbatice, aprobată cu modificări şi completări prin Legea nr. 49/2011.*

***2.Caracteristicile efectelor şi ale zonei posibil a fi afectate cu privire, în special, la:***

*a) probabilitatea, durata, frecvenţa şi reversibilitatea efectelor;*

*Amenajamentul silvic propune lucrări silvice pentru următorii 10 ani, care au ca scop:*

* + *gestionarea durabilă a pădurii;*
  + *creșterea capacității de protecție a pădurii, inclusiv ameliorarea rapidă a deficiențelor constatate la întocmirea amenajamentului silvic analizat;*
  + *conservarea și ameliorarea biodioversității, în scopul maximizării stabilității și potențialului funcțional al pădurilor.*

*Efectele de mediu asociate acțiunilor sunt caracteristice tuturor activităților de șantier silvic și presupun:*

*– creșterea disconfortului faunei din zonă prin creșterea nivelului de zgomot asociat traficului și acțiunii utilajelor asociate lucrărilor silvice;*

*– poluare accidentală a solului prin scurgere accidentală de produse petroliere;*

*– impurificarea aerului prin sporirea emisiilor de gaze de ardere asociate de asemenea activității utilajelor cu care se efectuează lucrările propuse;*

*– depozitare necorespunzătoare a deșeurilor de exploatare.*

*Toate aceste efecte au o probabilitate mică de apariție având în vedere că vor fi inițiate de structura de administrare a fondului forestier, astfel încât efectele negative să fie diminuate la minimum, iar gestionarea activităților de șantier, utilaje, deșeuri etc., va fi efectuată cu scopul eliminării efectelor negative asuopra mediului. Efectele vor fi locale, temporare și reversibile (mediul va avea capacitatea ca în scurt timp să atenueze efectele și să revină la starea inițială), iar durata va fi una redusă.*

*b) natura cumulativă a efectelor;*

*Activitățile de management ale fondului forestier vizat de amenajament se pot cumula cu alte activități desfășurate în zonă, de recreere (drumeții), cules fructe de pădure sau ciuperci, circulație pe drumuri publice, dar cum impactul asociat planului este redus, nu se estimează nici prin cumulare impact ridicat (semnificativ) ca intensitate.*

*c)natura transfrontieră a efectelor;*

*- planul nu se va implementa în apropierea frontierei de stat;*

*d) riscul pentru sănătatea umană sau pentru mediu (de exemplu, datorită accidentelor);*

*- planul nu constituie un risc pentru mediu sau sănătate;*

*e) mărimea şi spaţialitatea efectelor (zona geografică şi mărimea populaţiei potenţial afectate);*

*- lucrările silvice sunt propuse pe suprafețe limitate de teren, eșalonate pe 10 ani, în cadrul amplasamentului;*

*f) valoarea şi vulnerabilitatea arealului posibil a fi afectat, date de plan: planul nu se implementează într-o zonă vulnerabilă;*

*(i) caracteristicile naturale speciale sau patrimoniul cultural;*

*- fondul forestier nu este amplasat în zone naturale speciale sau patrimoniul cultural;*

*(ii) depăşirea standardelor sau a valorilor limită de calitate a mediului;*

*- nu vor fi depășite standardelor sau valorilor limită de calitate a mediului;*

*(iii) folosirea terenului în mod intensiv;*

* *prin plan se dorește gestionarea durabilă a pădurii, creșterea capacității de protecție a pădurii, conservarea și ameliorarea biodioversității, în scopul maximizării stabilității și potențialului funcțional al pădurilor*

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional.*

*Fondul forestier din amenajamentul la UP III Zâmbroaia nu se suprapune cu arii naturale protejate de interes național, internațional sau de interes comunitar.*

*În concluzie, având în vedere că:*

*- zona studiată, în cadrul amenajamentului menţionat nu intră sub incidenţa art. 28 din Legea nr. 49/ 2011 pentru modificarea O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice;*

*- amenajamentul silvic UP III Zâmbroaia respectă cerinţele Programului Forestier Naţional şi se corelează cu amenajamentele silvice ale suprafeţelor limitrofe;*

*- în conformitate cu H.G. nr. 1076/2004, art. 11 şi luând în considerare criteriile pentru determinarea efectelor semnificative potenţiale asupra mediului prevăzute în Anexa 1, planul nu ridică probleme din punct de vedere al protecţiei mediului şi nu prezintă efecte probabile asupra zonei din vecinătatea amplasamentului studiat.*

**Obligațiile titularului:**

* Titularul are obligaţia de a supune procedurii de adoptare planul şi orice modificare a acesteia, numai în forma avizată de autoritatea competentă de protecţia mediului;
* Respectarea prevederilor amenajamentului silvic, care are ca obiectiv principal garantarea realizării unei gospodăriri durabile a pădurilor;
* Se va notifica APM Bistrița-Năsăud în situația în care intervin modificări de fond ale datelor care au stat la baza emiterii prezentei decizii;
* Răspunderea pentru corectitudinea informațiilor puse la dispoziție autorității competente pentru protecția mediului și a publicului revine în totalitate titularului planului.

**Informarea şi participarea publicului la procedura de evaluare de mediu/procedura de evaluare adecvată:**

A.P.M. Bistriţa-Năsăud a asigurat accesul liber al publicului la informații prin:

* Anunțuri publicate de titular în ziarul Răsunetul de Bistrița-Năsăud în data de 05.06.2024 și 08- 09.06.2024 privind depunerea notificării în vederea obținerii avizului de mediu și pe site-ul A.P.M. Bistrița-Năsăud în data de 05.06.2024;
* Documentația depusă și completările ulterioare au fost accesibile spre consultare de către public pe toată durata derulării procedurii de reglementare la sediul A.P.M. Bistriţa-Năsăud și la sediul Ocolul Silvic Izvorul Someșului Mare R.A.

Nu au existat comentarii/contestații din partea publicului interesat/potențial afectat până la această etapă a procedurii de emitere a actului de reglementare.

Planul nu necesită evaluare de mediu, nu necesită evaluare adecvată și se adoptă fără aviz de mediu.

Prezenta decizie poate fi contestată în conformitate cu prevederile Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV, ŞEF SERVICIU

AVIZE, ACORDURI, AUTORIZAŢII,

biolog-chimist Sever Ioan ROMAN

ing. Marinela Suciu

ÎNTOCMIT,

ing. Alexandra Turda

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr.20, Bistrita, Cod . 420035, Jud. Bistrita-Nasaud

Tel. +4 0263 224 064 Fax: +4 0263 223 709 e-mail: office@apmbn.anpm.ro website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |